text: শুভশ্রী গাঙ্গুলী (জন্ম: ৩ নভেম্বর, ১৯৮৯) ভারতীয় বাংলা চলচ্চিত্রের একজন জনপ্রিয় অভিনেত্রী। তিনি একটি ওড়িয়া চলচ্চিত্রে অভিনয় করেও প্রশংসা পেয়েছিলেন। তিনি ফেয়ার এভার আনন্দলোক নায়িকার খোঁজে-এর বিজয়ী হয়েছিলেন। শুভশ্রী অনুভব মহান্তির বিপরীতে মাতে তা লাভ হেলারে নামে ওড়িয়া চলচ্চিত্রে মাধ্যমে অভিনয়ে আত্মপ্রকাশ করেছিলেন। পিতৃভূমি চলচ্চিত্রের মাধ্যমে তিনি বাংলা চলচ্চিত্রে অভিষেক করেছিলেন, যেখানে তিনি জিৎ'র বোনের ভূমিকায় অভিনয় করেন। এরপর রাজ চক্রবর্তীর পরিচালনায় দেবের বিপরীতে চ্যালেঞ্জ এবং অন্যান্য চলচ্চিত্রে অভিনয় করে তিনি জনপ্রিয়তা লাভ করেন।
  
  প্রারম্ভিক জীবন 
  শুভশ্রী ১৯৮৯ সালের ৩রা নভেম্বর পশ্চিমবঙ্গের বর্ধমান জেলায় জন্মগ্রহণ করেন। তার পিতা দেবপ্রসাদ গাঙ্গুলী ছিলেন একটি স্কুলের কেরানি এবং মাতা বিনা গাঙ্গুলী একজন গৃহিনী। তার বোন দেবশ্রী গাঙ্গুলীও একজন অভিনেত্রী।
  
  তিনি বর্ধমান মিউনিসিপ্যাল গার্লস হাই স্কুল থেকে মাধ্যমিক শিক্ষা সম্পন্ন করেন এবং শিলিগুড়ি ইনস্টিটিউট অফ টেকনোলজি থেকে বি.টেক ডিগ্রি অর্জন করেন।
  
  ব্যক্তিগত জীবন
  দেব এবং শুভশ্রী পর্দার বাইরে বাস্তব জগতেও একে অপরের সাথে প্রেম করতেন। কিন্তু তাদের মধ্যে ব্রেকাপ হয়ে যায়।
  
  বিবাহিত জীবন
  ৭ মার্চ, ২০১৮ বুধবার রাজ চক্রবর্তীর সঙ্গে শুভশ্রীর বিবাহ সম্পন্ন হয়। ১২ সেপ্টেম্বর, ২০২০ শ‌নিবার এই দম্প‌তির ইউভান না‌মে একটি পুত্র সন্তান হয়।
  
  চলচ্চিত্র তালিকা
  
  পুরস্কার 
   ফেয়ারএভার আনন্দলোক নায়িকার খোঁজে জয়ী
   বাজিমাত এর জন্য আনন্দলোক অ্যাওয়ার্ড
   চ্যালেঞ্জ ছবিতে অভিনয়ের জন্য সেরা অভিনেত্রী হিসেবে টেলি সিনে অ্যাওয়ার্ড ২০১০ খোকা ৪২০ চলচ্চিত্রে অভিনয়ের জন্য সেরা অভিনেত্রী হিসেবে কলাকার অ্যাওয়ার্ড'
  
  তথ্যসূত্র
  
  বহিঃসংযোগ
   
  
  বিষয়শ্রেণী:১৯৮৯-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:বাঙালি অভিনেত্রী
  বিষয়শ্রেণী:বাঙালি চলচ্চিত্র অভিনেত্রী
  বিষয়শ্রেণী:কলকাতার অভিনেত্রী
title: শুভশ্রী গাঙ্গুলী